Ρεπορτάζ του OPEN τη Δευτέρα παρουσιάζει τον χώρο της Νέας Παραλίας γεμάτο κόσμο, ενώ οι εικόνες γέμισαν δεκάδες άρθρα ΜΜΕ και εκατοντάδες λεπτά τηλεοπτικού χρόνου. Με απόφαση των αρχών της πόλης και του Υφυπουργού Προστασίας του Πολίτη, Νίκου Χαρδαλιά, ο χώρος της Νέας Παραλίας έκλεισε λόγω «συνωστισμού», για δεκαπέντε ημέρες, ενώ η κυβέρνηση εξετάζει το σενάριο για περαιτέρω αυστηριοποίηση των μέτρων.

Ωστόσο, αρκετοί χρήστες των μέσων κοινωνικής δικτύωσης, αλλά και κάποιοι φωτορεπόρτερ, αμφισβητούν τις εικόνες.

Όταν κάνεις αρκετό ζουμ (πχ 400mm σε FF), πόσο μάλλον σε κάμερα με μικρό αισθητήρα ή κλειστό διάφραγμα, τότε συμπιέζεις σε ένα κάδρο οποιονδήποτε περπατάει σε μια ευθεία 2km. pic.twitter.com/WGlGk8HoCJ — Savvas Karmaniolas (@savvaskarma) March 31, 2020

Επειδή παίζει πολύ αυτό με την οφθαλμαπάτη που προκαλεί ένας τηλεφακός θα προσπαθήσω να το δείξω πρόχειρα. Το κόκκινο τρίγωνο που βλέπετε είναι το εστιακού βάθος ενός μετριου τηλεφακου (βελάκι) οπότε όλο το πλάνο γεμίζει με δέντρα και οι κολώνες φαίνονται δίπλα δίπλα. pic.twitter.com/vhR8kduEI5 — Πάντιξ (@pantix73) March 31, 2020

Παράλληλα, ένας πολίτης που έκανε βόλτα με το ποδήλατο του στην περιοχή, το απόγευμα, μεταξύ 17:51 και 17:59, βιντεοσκόπησε τη διαδρομή με κάμερα gopro τη διαδρομή, ανεβάζοντας στη συνέχεια το βίντεο στα social media:

<

Ενώ επίσης, στην ταράτσα του ξενοδοχείου Μακεδονία Παλάς, υπάρχει κάμερα που καταγράφει από απόσταση 24 ώρες το 24ωρο το τοπίο. Το timelapse της προηγούμενης ημέρας, δηλαδή της 30ης Μαρτίου, δίνουν μία αναλυτική καταγραφή του πλήθους αλλά και των αποστάσεων που υπήρξαν στη Νέα Παραλία της Θεσσαλονίκης.